procesaur/Wiki.mk huggingface dataset:
Бахреин

Кралството Бахреин (|مملكة البحرين, , буквално: „Кралство на двете мориња“) или само Бахреин е мала островска држава во Персискиот Залив која е управувана од кралското семејство Ал Халифа. Бахреин е опколен со водите на заливот, но на запад се наоѓа Саудиска Арабија, Катар на југоисток со кој е одделен со Бахреинскиот Залив. Бахреин е поврзан со Саудиска Арабија со автопатот Крал Фахд кој бил отворен на 25 ноември 1986 година. Покрај тоа, се планира автопат со кој Бахреин би се поврзал со Катар. Државата е позната по својата нафта и бисери. Главен град на државата е Манама и службен јазик е арапскиот јазик. Вкупното население на Бахреин е 791.000 жители од кои најголем број се Арапи. Бахреин е една од најмалите држави во Азија со само 750 км<sup>2</sup>, но доста позната во светот по природните ресурси и формула трките.
1 Потекло на поимот
Името на државата доаѓа од истоимениот арапски збор што значи ''„две мориња“''. Тоа се однесува на изворите на свежа вода кои можат да се најдат на островите во пространството на морската солена вода.
2 Географија и клима
Општо гледано, Бахреин е рамна и слабо обработлива држава, со пустински предели. Највисоката точка во државата изнесува 134 метри и се нарекува Џабал ад Духан. Вкупната површина на Бахреин изнесува 665 км<sup>2</sup> што е малку поголем од островот Ман во Велика Британија, а помал од најголемиот аеродром во Саудиска Арабија. Бахреин е островска држава со околу 33 островчиња и има брег од околу 161 километар. Најголеми острови во архипелагот се островот Бахреин, островот Мухарак, Ум ан Насан и Ситрах.
Бахреин има благи зими и многу топли лета. Од природните ресурси, Бахреин располага со нафта и природен гас, но исто така и со риболовен потенцијал. Обработливата површина на државата изнесува 2.82% од вкупната површина, додека пустината зазема 92% од државата. Бахреин се соочува со претворање на земјата во пустина и со уништување на коралниот гребен и брегот.
3 Административна поделба
Бахреин административно се дели на 5 области („мухафази“). Секоја од нив има свој општински совет, кој се бира на посебни избори.
Областите се следниве:
# Престолнинска
# Централна
# Мухарак
# Северна
# Јужна
4 Демографија
Во 2010 година Бахреин имаше околу 1.234.000 жители од кои повеќе од 666.172 (54%) беа странци. Главнината од населението се Арапи, а најголемата имигрантска група се Индијците, чиј број во 2008 година изнесуваше околу 290.000.
Официјална религија во Бахреин е исламот. Според пописот во 2001, 81,2% од населението се муслимани, 9% христијани и 9,8% хиндуси и други. Нема официјални податоци за бројот на шиитите и сунитите, но според проценките на Британската канцеларија за странство и Комонвелтот, околу 33% се сунити, а 66% шиити.
5 Поврзано
* Манама
* Персиски Залив
* Арапски Полуостров
Јован Владислав

Јован Владислав или Иван Владислав — македонски цар на Самоиловото Царство од 1015 до 1018 година.
Тој е син е на Арон, братот на Самуил. Кога Самоил наредува да се убие целото семејство на Арон, по инсистирање на Гаврил Радомир, Јован Владислав е единствениот што е поштеден.
На чело на Самоиловото Царство доаѓа откако во август 1015 година при лов подмолно го убива тогашниот владетел Гаврил Радомир. Според Јован Скилица, при тоа ја земa за жена женатa на Гаврил Радомир, Ирина Лариска, и го ослепува нивниот најстар син. Покрај тоа, гледајќи претендент за престолот во Самоиловиот зет и владетел на Дукља, Јован Владимир, го намамува да дојде во Преспа и наредува подмолно да се убие на 22 мај 1016 година.
Иако Владислав номинално ја признал власта на Византија, набргу дошло до разидување меѓу двата владетели и војската на Василиј II во 1016 година ја пустоши Пелагонија, ги опседнува Струмица и Перник и освојува неколку тврдини. Во февруари 1018 Joван Владислав бил убиен при опсадата на Драч, а неговата вдовица Ирина Лариска, со децата и соработниците им се предале на Василиј II. Со тоа Државата на Самуил престанала да постои.
Во Бугарија Јован Владислав се смета за бугарски цар.
1 Натписот на Јован Владислав
Натпис врз плочата на цар Јован Владислав, според читањето на Заимов, кое не е општо прифатено, бидејќи тие реставрираат 13ти ред од текстот (кој воопшто не постои,а кој со последните истражувања на Костиќ и Веленис докажано е дека таков 13 најгорен ред на плочата воопшто не ни можел да постои), како и целиот оштетен дел. Мошин иако се согласува со датирањето (тој напоменува дека годината е излижана од натписот), тој не се согласува со презентираниот текст од Заимови и има објавено свое дешифрирање на овој текст. Хорас Лант дури ги критикува за нивниот наивен пристап, со кој тие сакаат да прикажат што сакаат да видат на плочата, а не што навистина е напишано. Роберт Матисен исто така, го критикува нивниот пристап кон овој натпис и ја поткрепува тезата на Хорас Лант дека, датирањето е сепак 13 век..
Овој измислен текст од страна на Заимови би требало да гласи:
„Во 6523 година од сотворението на светот се обнови таа крепост sидана и правена од Јован самодржец Болгарски и со помошта и со молитвите на пресветата владичица наша Богородица и застопувањето на врховните апостоли таа крепост беше направена за убежиште и за спасување и за животот на Болгарите. Започната беше крепостта Битола во месец октомври во 20 ден, а се заврши во месец ... во крај. Тој самодржец беше Болгарин по род внука на Никола и Рипсимија благоверните, син на Арон, кој е брат на Самуил цар самодржавен и кој двајцата ја разбија во Штипон грчката војска на Цар Василиј каде беше земено злато ... а този в ... цар бидува разбиен од Цар Василиј во 6522 година од сотворението на светот во Клуч и почина во крај на летото."
Според професорот Хораце Лунт од универзитетот Харвард, таа е од времето на бугарскиот цар Иван Асен II, околу 1230 година. Натписот се чува во Историскиот музеј во Битола.
Јордан

Јордан (арапски: الأردنّ‎ al-Urdunn), чие официјално име е Хашемитско Кралство Јордан, е арапска земја која се наоѓа во Југозападна Азија. На север Јордан граничи со Сирија, на североисток со Ирак, на запад со Израел и со Палестинските територии и на југ и исток со Саудиска Арабија. Заедно со Израел го делат Мртвото Море. Поголемиот дел од површината на Јордан отпаѓа на пустинска земја, поточно на Арабиската Пустина. Главен град на Јордан е Аман и се наоѓа во севернозападниот дел од земјата.
1 Административна поделба
Јордан е поделен на 12 области („мухафази“). Во 1994 г. се создадени четири: Џераш, Аџлун, Мадаба и Акаба. Двете претходни области се раздвоени од Ирбид, Мадаба е раздвоена од престолнинската и Акаба од Маан.
Областите се групирани во три региони: Северен, Централен и Јужен.
Области во Јордан
, Област, Површина(км²), Население (2008), Градско, Селско, Густина(жит/км²), Админ. центар
1, Ирбид, 1.572, 1.041.300, 76,2%, 23.8%, 662,4, Ирбид
2, Аџлун, 420, 134.500, 76%, 24%, 320,2, Аџлун
3, Џераш, 410, 175.500, 51%, 49%, 428,0, Џераш
4, Мафрак, 26.541, 275.000, 39%, 61%, 10,4, Мафрак
Северен регион, 28.943, 1.626.300, 67,2%, 32,8%, 56.2
5, Балка, 1.119, 391.900, 71,8%, 28,2%, 350,2, Салт
6, Аман, 7.579, 2.265.100, 94%, 6%, 298,9, Аман
7, Зарка, 4.761, 871.600, 94,5%, 5,5%, 183,1, Зарка
8, Мадаба, 940, 146.300, 71,4%, 28,6%, 155,6, Мадаба
Централен регион, 14.399, 3.674.900, 90,85%, 9,15%, 255,2
9, Карак, 3.495, 228.200, 35%, 65%, 65,3, Карак
10, Тафила, 2.209, 81.900, 22%, 78%, 37,1, Тафила
11, Маан, 32.832, 111.200, 54,9%, 45,1%, 3,4, Маан
12, Акаба, 6.900, 127.500, 86%, 14%, 18,5, Акаба
Јужен регион, 45.436, 548.800, 60%, 40%, 12,1
2 Поврзано
* Историја на Јордан
* Географија на Јордан
*''Административна поделба на Јордан''
Доминиканска Република

:''Не е исто што и Доминика.''
Доминикана или официјално Доминиканска Република (''República Dominicana'') е држава во Карипското Море на островот Хиспаниола. Главен град е Санто Доминго.
1 Географија и клима
Доминиканската Република ги опфаќа источните пет-осмини на Хиспаниола, вториот најголем остров на Големите Антили, на север ограничен со Атлантскиот Океан, а на југ со Карипското Море.
2 Административна поделба
Доминиканската Република е поделена на 31 покраина (''provincias'') согласно уставот на државата, а главиот град Санто Доминго е сместен во свој Национален округ (''Distrito Nacional''). Покраините потоа се делат на општини (''municipios'').
Покраините се врховна административна единица во земјата. На челo на секоја од нив стои управник (''Gobernador Civil'') назначен од претседателот, со исклучок на Националниот округ.
3 Население, јазик и религија
Религија
* 88% католици
* 4% протестанти
* 8% останати
Белиз

Белиз (|Belize) — независна уставна монархија во Средна Америка, која се наоѓа на копнениот дел од овој континент. На север Белиз граничи со Мексико, на југ и запад со Гватемала, а на исток излегува на Карипското Море. Вкупната површина на државата изнесува 22.960 км<sup>2</sup> и има население од 333.220 жители, според проценките за 2010 година. Иако шпанскиот и белискиот креолски јазик се зборуваат во државата, сепак англискиот е единствениот службен јазик во Белиз, што ја прави единствена држава во копнена Средна Америка каде англискиот е службен јазик. Должината на територијата на Белиз изнесува 290 километри, додека ширината изнесува 110 километри. Главен град на Белиз е Белмопан.
Белиз е држава со најмала густина на население во Средна Америка. Прирастот на населението на Белиз е 2,21% според проценките за 2008 и истиот е најголем во регионот и западната полутопка. Белиз има значајна улога во Мезоамериканскиот биолошки коридор, бидејќи земјата има богат копнен и воден животински и растителен свет.
Белиз е културолошки уникатна земја во Средна Америка бидејќи таа е единствената нација со британско културно наследство. Поради историски и општествени причини, Белиз споделува големи сличности, како со средноамериканските копнени, така и со средноамериканските островски нации. Во тој сегмент, Белиз се смета за држава со силни врски и со карипските нации и со латиноамериканските држави. Државата е член на Карипската Заедница и Средноамериканскиот Интеграциски Систем.
1 Потекло на поимот
Потеклото на името „Белие“ не е познато, но според една теорија, името потекнува од мајанскиот збор ''belix'' што значи „матна вода“ и истото се однесува за реката Белиз. Според друга теорија, името потекнува од шпанскиот изговор за презимето на шкотскиот пират Питер Валес, кои пак Шпанците го користеле за означување на една населба покрај реката Белиз, но и за самата река. Според трета теорија, името можеби е донесено од Африканците кои имигрирале во државата од Кралството Конго. Се претпоставува Африканците го донеле името со нив, бидејќи денес во Ангола сè уште постои тоа име.
2 Административна поделба
Белиз е поделен на шест окрузи, кои пак се поделени на 31 единица. Окрузите во Белиз се:
3 Демографија
*христијани: 271,560
*муслимани: 310
* атеисти: 27.590
*хиндуисти: 620
*будисти: 1.550
* народна вера: 4.650
*Евреи: 3.100
* останати: 310
4 Поврзано
* Белмопан
* Британски Хондурас
* Средна Америка
* Маи
Порторико

Порторико (англиски и шпански: ''Puerto Rico'', „Пуерто Рико“ = „богато пристаниште“) — остров во Карипското Море и територија на САД со комонвелтски статус. Островот е најмал од Големите Антили и се наоѓа источно од Доминиканската Република, а западно од Девствените Острови. Главен град е Сан Хуан.
Порторико има свој устав и своја законодавна, извршна и судска власт. Врската со САД е преку заедничко државјанство, валута и одбрана.
На 6 ноември 2012 година во Порторико се одржал референдум за политичката состојба на оваа територија. Имено, населението избирало дали Порторико да остане територија на САД, да стане 51 држава на САД или да стане независна држава во слободна соработка со САД. Според резултатите, мнозинството население одлучило Порторико да стане 51 држава на САД, за што се чека потврда од Конгресот на САД.
1 Етимологија
Порторико на шпански значи „богато пристаниште“. Оригиналното име на островот е Борикен, име кое го користелен Таиноанците и тоа значи „земја на храбриот господар“. Така, Порториканците својата држава често ја именуваат како Боринкен (''Borinquen''), изведена верзија од оригиналното име. Колумбо го именувал островот како Сан Хуан Баутиста, во чест на Св. Јован Крстител. Сепак, со тек на времето трговците започнале да го именуваат островот како Порторико, а Сан Хуан останало име на главниот град.
2 Историја
Кристофер Колумбо го посетил островот Порторико при своето второ патување во 1493 година, по што тој станал дел од шпанските колонии. Во текот на Шпанско-американската војна, САД го освоиле островот и на 10 декември 1898 година го анектирале. Во 1917 година Порторико добил внатрешна автономија, а на 25 јули 1952 година добил комонвелтски статус.
На референдум во 1967 и 1993 година граѓаните на Порторико се изјасниле против независност на островот од САД, а на референдумот од 1998 година се изјасниле и против редефинирање на комонвелтскиот статус на Порторико, кој би значел поголема автономија во однос на САД.
3 Поврзано
* Сан Хуан
* Големи Антили
* САД
Атлантски Океан

Атлантскиот Океан или Атлантик е втор по големина од петте океани, со површина од околу 106,4 милиони км<sup>2</sup>, и покрива околу 20% од површината на Земјата. За споредба, површината на најголемата земја - Русија е 17 милиони км<sup>2</sup>. Најстариот спомен за Атлантикот доаѓа од Херодот околу 450 година п.н.е.
Атлантскиот Океан на запад е ограничен со Северна и Јужна Америка, на исток со Европа и Африка, а на север и југ продолжува во Северниот и Јужниот Океан.
Со Тихиот Океан е поврзан преку Панамскиот Канал и преку Дрејковиот Премин јужно од Јужна Америка. На југоисток, Атлантикот продолжува во Индискиот Океан, а за граница се смета меридијанот 20° источно.
Средоземното Море е поврзано со Атлантикот преку протокот Гибралтар.
Просечната длабочина на Атлантикот е 3.926 м, а најголемата е во ровот Порторико, 8.605 м. Најмалата ширина е 2.848 км помеѓу Бразил во Јужна Америка и Либерија во Африка, а најголемата е 4.830 км помеѓу САД и Северна Африка.
Во просек, Атлантикот е најсолен од сите океани, салинитетот изнесува 3,3 - 3,7%. Температурата на водата се движи меѓу 7-8 °C околу географските ширини 45° северно и јужно.
Околу екваторот, поради варијации на температурите на водата и воздухот, во текот на летото (мај-септември) се создават тропски циклони и урагани.
Попознати острови во Атлантскиот Океан се: Гренланд, Исланд, Фарски Острови, Британските Острови, Њуфаундленд, Азорите, Канарски Острови, Карибите, Малите и Големите Антили, Бермудските Острови и др.
1 Поврзано
* Список на острови во Атлантскиот Океан
Американска Самоа

Американска Самоа или Источна Самоа се група на острови во Тихиот Океан кои припаѓаат на САД. Најголемиот остров се нарекува Тутуила. Главно и најголемо место е Паго Паго, но административен центар е Фагатого.
1 Географија и клима
Американска Самоа е составена од следниве острови:
*Тутуила, население од 55,876 (2000).
*Ауну, население од 476 (2000).
*Тау, население од 873 (2000).
*Офу-Олосега, население од 289 (2000) на Офи и население од 216 (2000) на Олосега.
*Роуз ненаселен атол.
*Свејнс, население од 37 жители.
Мртво Море

Мртво Море (Арапски: البحر الميت , יָם הַ‏‏מֶּ‏‏לַ‏ח, '''', „Морето на солта“ понекогаш и ''Солено Море'') е солено езеро во Блискиот Исток, во кое се влева реката Јордан. Езерото граничи со Израел, Западниот брег и Јордан.
Езерото е расположено на 430 m под морското рамниште и има површина од околу 1020 km2. Солта во морето е застапена со околу 30%. Мртво Море е долго околу 76 км и 18 км широко, при што најдлабоката точка изнесува 400 m.
Езерото е разделено на два дела- северен, кој е и подлабок и јужен кој е поплиток (само 6 м.), во која се наоѓаат и големите количини на сол, кои приликуваат на леденици. Во текот на летото температурите достигнуваат 50 степени Целзиусови, па водите на реката Јордан и неколку помали потоци, оставаат парчиња од глина, песок, камења од сол и гипс на дното на езерото. Во текот на влажните зими во Мртво Море се влеваат секојдневно над 6,5 милиони тона врнежи.
Мртво Море скоро нема растенија и животни. Само некои едноклеточни успеваат да преживеат во 6 пати посолените води на езерото во однос на оние од океаните.
Сигурно е чудно што едно море има такво име, но старите Грчки писатели, кои први го нарекле под тоа име, имале потполно право. Имено, во Мртвото Море нема животински свет. Реката Јордан се влева во него, но рибите што доаѓаат веднаш умираат. Ова море, вусшност е тесно солено езеро кое лежи помеѓу Јордан и Израел, долго е 75, а широко од 5 до 17 км. Мртвото Море има најниско ниво во светот и лежи 400м под нивото на Средоземното Море. Пред милиони години, Мртвото Море се наоѓало 400м над нивото на Средоземното, но по долг сушен период испарила голема количина на вода по што сега се наоѓа на ова ниво.
Од Мртвото Море не истекува нити една река, и иако Јордан и околните рекички носат 4,740,000 тони свежа вода секој ден, таа брзо испарува поради високите темератури во овој дел од светот. Ова испарување придонесува за големи концентрации на сол, магнезиум, хлор и бром.
Мртвото Море е најсоленото во светот и има 6-9 пати повеќе концентрација на сол отколку било кој океан во светот кои нормално имаат 4-6% сол. Овие концентрации не дозволуваат живот во морето.
Пливањето во ова море е несекојдневно и необично чувство. Поради големите концентрации на сол, вие сте на површината нон стоп и не можете да потонете. Практично е невозможно да нуркате во него.
Карпести Планини

Карпести Планини (|Rocky Mountains) — дел од подолгиот масив кој се простира на северноамериканскиот континент е познат и како Карпести Планини. Тие се простираат во западните делови на Северна Америка од Алјаска до Панамскиот Канал. Највисок врв во Северна Америка е врвот Макинли висок 6 194 м на Алјаска. Планинскиот систем во Северна Америка се состои од повеќе меридијански поставени паралелни планински венци меѓу кои се наоѓаат длабоко всечени долини и висорамнини. Формирани се осебни паралелни планински венци меѓу кои се наоѓаат длабоко всечени долини и висорамнини. Формирани се посебни внатрешни неистечни сливови, како што е на пример, басенот на Големото Солено Езеро. Стрмно кон внатрешноста на континентот.
Широлината на Карпестите Планини достигнува до околу 1 500км. Располагаат со големи шумски и рудни богатства. Тие се млади венежни планини и затоа има чести појави на земјотреси и вулкани. Активни вулкани се присутни во Мексико. Таков е вулканот Попокатепетел.
Нил

Нил е најдолгата, а воедно и најполноводната река во Африка (6853 км ) и е втора по големина река во светот. Се образува од Синиот и Белиот Нил. Синиот Нил извира од езерото Тана во Етиопија, додека Белиот Нил извира од езерото Викторија. По својата речна делта, Нил се влева во Средоземното Море. Египќаните многу ја користат реката Нил за рибарење, транспорт, наводнување итн. Покрај Нил се наоѓаат гробници на важни луѓе од Стариот Египет. По Нил, најдолга река во светот е Амазон во Амазонската прашума.
Нил (арапски: النيل, еден-нула, староегипетски iteru или Ḥ'pī, piaro коптски или phiaro) е една од главните реки во Африка, генерално се смета за најдолга река во светот.
Нил има две поголеми притоки — Белиот Нил и Синиот Нил, второто е извор на најголем дел од реката на вода и плодна земја, но првиот е подолг. Белиот Нил извира во регионот на Големите езера во Централна Африка, со најдалечните извор во јужниот дел на Руанда и тече на север од таму преку Танзанија, езерото Викторија, Уганда и Судан, а Син Нил извира во езерото Тана во Етиопија, што тече во Судан од југоисток. Двете реки се спојуваат во близина на суданскиот главен град Картум.
Северниот дел на реката тече речиси целосно низ пустината, од Судан во Египет, земја чија цивилизација зависела на реката од древни времиња. Повеќето од населението на Египет и на сите свои градови, со исклучок на оние кои се во близина на брегот, лежат по должината на оние делови од долината на Нил северно од Асуан, и речиси сите културни и историски наоѓалишта од Стариот Египет се наоѓаат по должината на брегот на реката. Нил завршува со голема делта што истекува во Средоземното Море.Нил е единствената река која што успеала да се пробие низ пустината Сахара.
1 Поврзано
* Бел Нил
* Син Нил
* Нилотски јазици
* Нилски коњ
* Нилски крокодил
Мисисипи

Мисисипи (англиски: ''Mississippi'') е сојузна држава од САД која се наоѓа во јужниот дел од земјата. Главен и најголем град е Џексон.
1 Мисисипи како тема во популарната култура
* „Тупело“ (англиски: ''Tupelo'') - песна на рок-групата ''Nick Cave And The Bad Seeds'' од 1985 година.
Големи Езера

:''Оваа статија е за групата на северноамерикански езера. За африканските езера, видете Африкански големи езера. За други значења видете Големи Езера (појаснување).''
Големите Езера (анг. ''Great Lakes'') е група на пет големи езера во Северна Америка на или блиску до границата помеѓу Канада и САД. Тие се најголемата група на слатководни езера на Земјата. Системот Големи Езера-Сент Лоренс е најголемиот слатководен систем во светот. Тие понекогаш се нарекуваат внатрешни мориња.
1 Езера
Големите Езера се:
* Горно Езеро (најголемо по волумен и најдлабоко, поголемо од Шкотска или Јужна Каролина)
* Мичиген (второто најголемо по волумен и трето најголемо по површина; единственото кое се наоѓа само на територијата на САД)
* Хјурон (третото најголемо по волумен; второ најголемо по површина)
* Ири (најмалото по волумен и најтрсковито)
* Онтарио (второто најмало по волумен и најмало по површина, на многу пониска надморска висина од останатите).
Езерата Мичиген и Хјурон, хидролошки поврзани, понекогаш се сметаат за еден ентитет: езеро Мичиген-Хјурон. Заедно, овие езера се поголеми по површина од Горното Езеро, но помали по вкупен воден волумен.
Многу помалото шесто езеро, Сент Клер, е дел од системот на Големите Езера и се наоѓа помеѓу езерото Хјурон и Ири, но не се смета за едно од „Големите Езера“. Овој систем исто така ги вклучува реките кои ги поврзуваат езерата: Сент Мерис помеѓу Горното Езеро и Хјурон, Сент Клер помеѓу Хјурон и езерото Сент Клер, Детроит помеѓу езерото Сент Клер и Ири, и Нијагара и Нијагарините Водопади помеѓу Ири и Онтарио. Езерото Мичиген е поврзано со Хјурон преку протокот Мекинак. Големи острови и еден полуостров го делат Хјурон на самото езеро и Џорџискиот Залив.
Езерата се опколени со териториите на покраината Онтарио (освен езерото Мичиген), потоа сојузните американски држави Минесота, Висконсин, Мичиген (освен езерото Онтарио), Илиноис, Индијана, Охајо, Пенсилванија и Њујорк. Четири од петте езера се протегаат долж границата меѓу САД и Канада; петтото езеро Мичиген е целосно на територијата на САД. Реката Сент Лоренс, која ја обележува истата меѓународна граница во еден дел од својот тек, е примарен излез на овие поврзани езера и тече низ Квебек, го поминува полуостровот Гаспе и се влева во Атлантскиот Океан.
Има околу 35.000 Големоезерски Острови распрскани низ езерата, вклучувајќи ги островот Манитулин во езерото Хјурон, најголемиот остров во било која копнена водена површина на Земјата, и островот Ројал во Горното Езеро, најголемиот остров во најголемото езеро.
Килиманџаро

Килиманџаро (|Kilimanjaro) — највисок планински масив во Африка. Се наоѓа во североисточна Танзанија, на границата со Кенија. Составен е од три вулкани: Шира, Мавензи и Кибо. Највисокиот врв се наоѓа на 5.895 метри надморска височина.
Килимаџаро е вулканска планина која е под постојан снег и мраз. Се состои од 3 купи и има повеќе вегетациски појаси. До 1 000 м височина се простираат прашуми, од 1 000 до 2 000 м има савани и ниви, од 2 000 до 4 000 м шуми и над нив планински ливади и пасишта.
Снежната граница е над 5 000 м.
Килиманџаро со својата височина од 5 895 метри е највисоката планина во Африка. Местоположбата е во североисточна Танзанија, во близина на границата со Кенија. Таа височина овозможува на врвот да има „вечен снег“ и покрај тоа што таа се наоѓа на само 330 километри јужно од Екваторот. Друга одлика е тоа што оваа планина ја има најголемата висинска разлика помеѓу рамнината на подножјето и врвот: 4600 метри. Килиманџаро е планина со три вулкански кратери кои се претпоставува дека последен пат еруптирале пред 100000 години.
Највисоката точка (5.895 м) — врвот Ухуру (дел од т.н. „седум врвови“) на вулканот Кибо кој на врвот има кратер кој е широк околу 2,5 км. Првото искачување е направено во 1889 година. Другите два врва се исто така згаснати вулкани: врвот Мавензи (5 149 м) кој е трет највисок врв во Африка после Монт Кенија (5199м) и врвот Шира (3 962 м).
Додека за Мавензи се препорачува да се знаат техники за качување карпа и мраз, искачувањето на највисоката точка – Ухуру, бара само внимателна аклиматизација и доволна физичка подготвеност без никакво планинарско искуство. Годишни околу 15 000 луѓе се обидуваат да застанат на врвот, а од нив успеваат околу 40%. Најдобри месеци за качување кои се препорачуваат се Декември, јануари, Февруари, Март, Јуни, Јули и Август.
Иако вулканот од внатре е тивок, од надвор се случуваат работи кои ги загрижуваат научниците, месното население, но и пошироката јавност. Ледниците кои се на врвот во изминатите 11 700 години почнуваат со голема брзина да се топат. Во изминатите 100 години волуменот на мразот се има истопено за цели 80%, а се проценува дека мразот целосно ќе се стопи помеѓу 2015 и 2020 година. Иако сè уште се полемизира околу причините за топењето, исчезнувањето на мразот од Килиманџаро има сериозни климатолошки и хидролошки последици врз месното население кое зависи од таа вода за време на сувите периоди…
1 Килиманџаро како мотив во уметноста и во популарната култура
* „Зошто светка од врвот на Килиманџар“ — африканска приказна.* „Снеговите на Килиманџаро“ (англиски: ''The Snows of Kilimanjaro'') — расказ на Ернест Хемигнвеј од 1936 година.
* „Килиманџаро“ (англиски: ''Kilimanjaro'') — музички албум на англиската рок-група ''The Teardrop Explodes'' од 1980 година.
2 Поврзано
* Килиманџаро (регион)
* Меру
* Географија на Танзанија
* Историја на Танзанија
Бајкалско Езеро

Бајкалското Езеро е најдлабокото езеро во светот, кое се наоѓа во Сибир, Русија. Најголемата длабочина на езерото изнесува 1.741 метар.
Бајкалското е надлабоко езеро во светот и во него се наоѓаат 20% од вкупното количество слатка површинска вода во светот. Езерото е долго 636 км и околу широко 50 км. Било создадено во длабок стар расаден блок пред околу 25 милиони години, и затоа е најстаро езеро во светот. Се смета дека раседот и натаму е активен, бидејќи езерото годишно се шири за околу 2,5 сантиметри. Бајкалското Езеро на западната страна е ограничено со планини, на источниот брег има зарамнени падини. Најдлабоките делови се наоѓаат во средината и во јужниот дел. Слоевите од седимент на езерското дно на некои места можат да бидат и до 7 км. Благодарение на постојаното полнење со студена вода пониските слоеви на езерото се богати со кислород и затоа животинскиот свет може да се најде на сите длабочини. Езерото добива вода главно по должината на неговиот источен брег, од многуте реки, како што се Баргузин и Селенга, кои при вливот на езерото прават делта. Бајкалското Езеро добива вода и од врелите слатководни подземни извори во езерското корито. Иркутск се наоѓа во близината на јужниот дел на езерото, на местото од каде истекува реката Ангара, единствениот истек од езерото. Езерото е замрзнато шест месеци во текот на годината.
Коритото на езерото е толку големо што на сите реки во светот би им требало една година за да го наполнат. Инаку, во езерото се влеваат над 300 реки, а само една третина од дотекот на вода се излева од езерото преку реката Ангара.
1 Бури
За време на зимските месеци околните планини го насочуваат движењето на силните бури по должината на Бајкалското езеро.
2 Риболов
Бајкалското езеро претставува важен извор на храна на жителите кои живеат на неговите брегови и покрај фактот дека најголем дел од годината е покриено со мраз. Тамошните рибари користат традиционални начини на риболов низ дупки направени во мразот. Најмногу се лови белицата (бајкалски омул), иако во езерото живеат 56 видови риба, а половината од нив живеат единствено во водите на ова езеро.
Бикини (костим за капење)

Бикини е тип на дводелен женски костим за капење. Првите вакви дводелни партали се забележани на грчките атлетичарки насликани на грнчарија која датира од 1400 година п.н.е.
Модерното бикини пак го создал инженерот Louis Reard во Париз во 1946 година. Двете мали парчиња облека за капење ги именувал токму по полигонот за јадрени проби односно Атолот Бикини бидејќи мислел дека возбудата која ќе ја предизвика облеката ќе биде еднаква на експлозија на атомска бомба. Костимот на Reard е рафинирање на работата на Jacques Heim. Хеим два месеци порано го претставил Атомот кој го рекламирал како најмалиот костим за капење во светот. Во тоа време не можел да најде модел кој ќе сака да му ја носи творбата па на крајот морал да ја најми голата танчарка Micheline Bernardini од клубот Casino de Paris.
Рита (ураган)

Рита е седумнаесеттата тропска бура, деветти ураган, петти најголем ураган досега и втор ураган од петта категорија во Атлантската сезона на урагани во 2005 година. Тоа е најсилниот ураган кој било кога навлегол во Мексиканскиот Залив. Неговите ветрови откако достигнаа брзина од 280 километри на час удрија во копното на државите Тексас и Луизијана. На 24 септември 2005 ураганот почна да ја губи силата. Ветровите успорија на 190 км на час со што Рита падна во третата категорија.
Како урагани се означуваат тропските циклони во северниот дел од Атлантскиот Океан и северниот Тихи Океан чии ветрови ја надминуваат брзината од 33 метри во секунда или 117 км. на час. Тропските циклони пустошат и по северозападниот и јужниот Тихи Океан, но тука се нарекуваат тајфуни.Тајфунот е локално име за тропски циклон кое се користи во источна и југоисточна Азија.Во тајфуните се појавува т.н. око на циклонот во кое владее тотален мир,не врни дожд и не дува ветер.Местото кое се наоѓа во центарот на окото на циклонот останува мирно околу 1 час.Тајфуните најчесто се појавуваат во летно време,а исто така и на есен.Ветровите во внатрешноста на тајфунот можат да достигнат огромна брзина,дури до 300 км/ч.Тајфуните со себе носат обемни врнежи и можат да предизвикаат огромни штети.
Бикини (атол)

Во Тихиот Океан се наоѓа и атолот Бикини кој е дел од Маршаловите Острови. Знамето на Бикини е засновано на знамето на САД. Покрај црвено-белите риги содржи и 23 ѕвезди кои ги претставуваат островите на Бикини Атолот. Трите црни ѕвезди во горниот десен агол ги симболизираат трите острови кои исчезнале при тестирањето на 15 мегатонската атомска бомба на 1 март 1954 г. Двете црни ѕвезди во долниот десен агол ги претставуваат двата острова на кои жителите на Бикини биле присилно евакуирани. Употребата на истиот дизајн како и американското знаме е со цел да ја прикаже одговорноста која владата на Соединетите држави по атомските тестови ја имаат кон Бикинијанците. На знамето пишува и OTEMJEJ REJ ILO BEIN ANIJ (Сè е во божји раце) за да потсетува на барањето на владата на САД островот привремено да го изнајми за доброто на човештвото.
1 Поврзано
* Маршалски Острови
* Острови во Маршалските Острови
* Ралички Острови
Естонски јазик

Естонски јазик (eesti keel)
Се говори во:, Естонија
Реон:, Североисточна Европа
Општ број на говорници:, 1,1 милион
Ранглиста:, ''По 100-та позиција ''
Класификација:, Уралски
Официјална положба
службен јазик:, Естонија, Европска Унија
Контролиран од:, ---
Јазични кодови
ISO 639-1, et
ISO 639-2, est
SIL, EST
име= Естонски јазик
Естонскиот јазик (Естонски: ''eesti keel'') се говори од околу 1,1 милион луѓе, од кои најмногу живеат во североисточно Европската држава Естонија.
Естонскиот јазик припаѓа на финскиот огранок од Угро-Финските јазици. Тој не е поврзан со неговиот јужен соседен јазик латвијски јазик, кој е Балтички јазик сроден со литванскиот. Естонскиот е сроден со финскиот јазик и не толку со унгарскиот.
Една од одделните одлики на естонскиот е таа што тој го има она што традиционално се гледа како три степени на фонемска должина: ''кратка'', ''долга'' и ''предолга''. Практично, разликата меѓу долгата и предолгата фонемска должина е како акцентот на слогот (со висина на тонот), така и траењето. Долгите и предолгите самогласки не се разграничени во пишаниот естонски јазик, но согласките се јавуваат во пишувањето со три "степени": b,d,g; p,t,k и pp;tt;kk (сите незвучни согласки).
1 Гласовен систем
1.1 Самогласки
Предни, Задни
Незаоблени, Заоблени, Незаоблени, Заоблени
Затворени
Средни<sup>1</sup>
Отворени
1.2 Согласки
Билабијални, Лабиодентални, Алвеоларни, Посталвеоларни, Непчани, Меконепчани, Глотални
Стоп
Носни,<sup>1</sup>
Фрикативни,,
Апроксимантни
Вевни
Романски јазик

име= Романски јазик
Романскиот јазик (''limba română'') е источноромански јазик кој се зборува од околу 24 до 28 милиони луѓе, претежно во Романија и Молдавија. Романскиот јазик е службен јазик во Република Романија и Република Молдавија, но и во српската покраина Војводина и грчкиот полуостров Света Гора.
Романскиот е доста близок со останатите источноромански мали јазици како што се аромански, влашки, истро-романски и меглено-романски јазик. Јазикот денес се пишува со латиница, поточно со романската азбука, но во историјата се пишувал и со кирилица. Романскиот јазик е доста богат со позајмени зборови, што од балканските словенски јазици со од останатите романски или околни јазици.
1 Примери
македонски јазик:
:''Сите човечки суштествa се раѓaaт слободни и еднакви по достоинство и правa. Tиe се обдарени со разум и совест и требa да се однесувaaт еден кон друг во дуxот на општочовечкaтa припaдност.''
современ романски со потенцирани француски и италијански позајмени зборови:
: Toate ființele umane se nasc libere și egale în demnitate și în drepturi. Ele sunt înzestrate cu rațiune și conștiință și trebuie să se comporte unele față de altele în spiritul fraternității.
романски јазик со потенцирани словенски зборови:
: Toate ființele omenești se nasc slobode și deopotrivă în destoinicie și în drepturi. Ele sunt înzestrate cu înțelegere și cuget și trebuie să se poarte unele față de altele în duh de frățietate.
романски јазик без позајмени зборови:
: Toate ființele omenești se nasc nesupuse și asemenea în prețuire și în drepturi. Ele sunt înzestrate cu înțelegere și cuget și se cuvine să se poarte unele față de altele după firea frăției.
2 Поврзано
* Романска азбука
* Правопис на романскиот јазик
* Романски јазици
* Македонска транскрипција на романскиот јазик
* Молдавски јазик
Зоолошка градина Скопје

Зоолошка градина Скопје — зоолошка градина во Скопје, формирана во 1926 г. од страна на тричлена комисија со која раководел д-р Станко Караман. Во истата 1926 година е предложено денешното место која во тоа време опфаќала 4 хектари површина, а градината располагала со скромен број на животни кои претежно биле добиени како подарок.
Со решение на Градското собрание во 1965 година и со донесувањето на елаборатот во 1966 година за ново урбанистичко решение, Зоолошката градина Скопје го добива денешниот изглед. Денес, градината е сместена на површина од и располага со 503 животни, од кои: 261 птица од 36 вида, 230 цицачи од 42 вида и 16 влекачи од 8 вида. Основни дејности на градината се: културна, образовна и научна, а нејзина основна цел е да ги чува, одгледува и презентира живите експонати и истите да ги направи достапни за пошироката јавност. Зоолошката градина е отворена секој ден од 9:00 до 18:00 часот.
1 Поврзано
* Природонаучен музеј на Македонија
* Зоолошка градина Битола
2 Галерија
Демократска алтернатива

Демократска алтернатива (ДА) — поранешна центристичка политичка партија во Македонија. Основана e на 21 март 1998 од страна на Васил Тупурковски, поранешен член на Претседателството на Југославија.
1 Историја
Пред парламентарните избори во 1998 година ДА склучила предизборна коалиција со ВМРО-ДПМНЕ и заедно со неа победила на изборите и формирала влада, во која влегла, покрај овие две партии, и Демократската партија на Албанците.
Единствен кандидат за претседател од ДА, бил водачот на партијата, Васил Тупурковски, кој на претседателските избори во 1999 година освоил 163.206 гласови или 15,7% од гласовите, но не успеал да се квалификува во вториот круг.
2 Контроверзија
Во периодот кога ДА била во владата се донела контроверзна одлука за признавање на Тајван како суверена држава, потег што според ДА требало да ја извлече земјата од економската криза, но од кого не произлегле никакви економски поволности.
На парламентарните избори во 2002 година, ДА освоила 1,4% од гласовите и не освоила мандати во Собранието.
Демократска партија на Албанците

Демократската партија на Албанците (ДПА) е политичка партија на етничките Албанци во Македонија. Основана е на 4 јули 1997 во Тетово со обединувањето на Партијата за демократски просперитет на Албанците (ПДПА) и Народната демократска партија (НДП). ПДПА е основана во 1994 откако порадикалните членови на Партијата за демократски просперитет (ПДП), на чело со Арбен Џафери и Мендух Тачи, се отцепија од матичната партија, додека НДП е основана во август 1990 како порадикален конкурент на ПДП. Партијата е регистрирана по пет години од своето основање, во 2002 година. Прв водач на ДПА бил Арбен Џафери, кого на 30 јуни 2007 година го замени Мендух Тачи.
1 Изборни резултати
1.1 Парламентарни избори
На изборите во 1998 година, ДПА освои 11 мандати. По изборите влезе во коалиционата влада предводена од ВМРО ДПМНЕ и учествуваше во владата до 2002 година. На парламентарните избори во 2002 година ДПА освои 5,2% од гласовите и 7 мандати во Собранието и премина во опозиција. На парламентарните избори во 2006 година ДПА освојува 7,5% од гласовите и 11 мандати и повторно влегува во владата. На предвремените парламентарни избори во 2008 година, ДПА повторно добива 11 мандати, а на предвремените парламентарни избори во 2011 година - 8 пратеници. По предвремените парламентарни избори во 2008 година ВМРО-ДПМНЕ го прекинува традиционалното партнерство со ДПА и формира коалиција со најголемата албанска партија во парламентот ДУИ. Оттогаш ДПА е во опозиција.
Година на избори, Водач, Број на гласови, % на гласови, Број на мандати, +/–, Влада
1998, Арбен Џафери
2002, 64,025, 5.35, 4
2006, 70,261, 7.50, 4
2008, Мендух Тачи, 81,557, 8.26, 0
2011, 66,315, 5.90, 3
2014, 66,393, 5.92, 1
2016, 30,964, 2.60, 5
2020, 13,930, 1.53, 1
2024, Коалиција предводена од ДУИ, 0
1.2 Претседателски избори
ДПА имала свои кандидати на четири претседателски избори и тоа во 1999, 2004, 2009 и 2014. Ниеден кандидат од оваа партија не успеал да освои мнозинство во првиот круг.
*Муарем Неџипи (1999, 155.978 гласови, 15,0%)
*Зуди Џелили (2004, 78.714 гласови, 8,7%)
*Мируше Хоџа (2009, 30.225 гласови, 3,06%)
*Илјаз Халими (2014, 38,966 гласови, 4,48%)
Органела

Органела е клеточна структура во која се одвиваат најразлични процеси кои се од важност за клетката. По аналогија, улогата на органелите во клетката е како онаа на органите од организмот. Органелите се делат на ''универзални'', ''растителни'' и ''животински'' органели.
1 Клеточни органели
* Универзални органели — се среќаваат во сите видови на клетки:
** Јадрото е најважната клеточна органела. Во него се содржи генетската информација.
** Митохондриите се органели во кои се одвива процесот наречен клеточно дишење.
** Рибозомите учествуваат во синтезата на белковините.
** Ендоплазматичниот ретикулум е внатрешноклеточен циркулаторен систем, кој врши транспорт на материи доста важни за клетката.
** Голџиевиот систем учествува во образувањето на вакуолите, везикулите, лизозомите, сферозомите итн.
** Вакуолите имаат улога во складирањето на клеточните сокови, како и при клеточната дигестија.
** Микротубулите се градбени делови на цитоскелетот и учествуваат во делбата на животинската клетка
** Трепки и камшичиња, учествуваат во најразличните движења на клетката.
** Микротела, субмикроскопски структури со најразличен облик и функција.
* Растителни органели — ги има само во растителните клетки:
** Пластидите, кои се пигментирани органели (освен леукопластите). Кај растенијата, хлоропластите имаат улога во фотосинтезата.
** Сферозоми, синтетизираат липиди.
* Животински органели — ги има само во животинските клетки
** Центриоли, кај животинските клетки учествуваат во градбата на делбеното вретено.
Ангила

Ангвила (|Anguilla) — британска прекуморска територија во Карипското Море. Ангила е остров, или група острови, кои се најсеверните Заветрени Острови, дел од Карипските Острови. Ангила се наоѓа источно од Порторико и Девствените Острови и северно од Свети Мартин. Територијата Ангвила ги зафаќа главниот остров Ангвила заедно со уште неколку помали острови и островчиња кои немаат постојано население. Главен град на Ангвила е Вали и вкупната површина на Ангила е 91 километар квадратен со население од околу 13.500 (проц. за 2006).
1 Потекло на поимот
Името на островот доаѓа од италијанскиот поим ''it'', што значи „јагула“ поради неговиот облик. Според највеќето извори, ова име му го дал Кристофер Колумбо.
2 Острови
* Ангилита
* Ангвила
* Коув Кеј
* Крокус Кеј
* Дедемс Кеј
* Дог
* Ист Кеј
* Литл Ајланд
* Литл Скраб Ајланд
* Мид Кеј
* Норт Кеј
* Прикли Пир Кејс
* Ребит
* Сенд
* Сили Кеј
* Скраб
* Сил
* Сомбреро
* Саут Кеј
* Саут Венегер
* Вест Кеј
3 Поврзано
* Заветрени Острови
* Карипски Острови
* Велика Британија
Тирана

Тирана (|Tiranë, изворен словенски назив: Трнава) — главниот и најголемиот град на Република Албанија. Се наоѓа во средниот дел од земјата и во западниот дел на Балканскиот Полуостров. Бил основан во 1614 година, од страна на Сулејман-паша, а станал главен град на Албанија во 1920 година.
1 Население
Според прелиминарните податоци од пописот од 2011 година, во границите на градот Тирана живееле 421,286 жители. Муслиманите сочинуваат 55.9% од населението, а христијаните и атеистите заедно сочинуваат 44.1% од населението.
2 Дополнителна литература
******
Аруба

Аруба (холандски и папименто: Aruba) е остров во јужниот дел на Карипското Море во близина на венецуелскиот брег. Островот е долг 33 километри и е оддалечен од Венецуела само 27 километри. Аруба е една од уставните држави на Карлството Холандија и е дел од групата острови ABC, заедно со Бонаир и Курасао.
Аруба не е поделена на административни единици и е една од четирите уставни држави на Кралството Холандија. Покрај Аруба, останатите се Холандија, Курасао и Свети Мартин. Климата на Аруба е нешто посува одошто останатите околни острови и тоа овозможува сончеви денови погодни за туризам. Вкупната површина на Аруба е 180 км<sup>2</sup> каде живеат околу 103.000 жители. Главен град на Аруба е Орањестад.
1 Острови
Аруба ги опфаќа следните острови:
* Аруба
* Индијанскоп
* Ки Кеј
* Лонг Кеј
2 Поврзано
* Кралство Холандија
* Острови ABC
* Карипско Море
* Холандски Антили
Атол

Атол (од |അതൊലു, ''атолу'' = гребен) — корален остров што содржи отворена или затворена лагуна.
1 Распространетост
Повеќето од светските атоли се наоѓаат во Тихиот Океан и Индискиот Океан. Пример за атоли во Тихиот Океан се Туамоту, Каролинските Острови, Маршалските Острови, Коралноморските Острови, Кирибати, Тувалу и Токелау. Познати атоли во Индискиот Океан се Лакадивските Острови, Чагос и Сејшелите. Во Атлантскиот Океан нема голем број атоли, освен една група од осум атоли во близина на Никарагва, кои се под колумбиска управа.
2 Создавање
Дарвин во 1842 година дал објаснување за создавањето на атолите во јужниот Тихи Океан. Објаснувањето се заснова на набљудување кое се одвивале за време на петгодишното патување со бродот „Бигл“.
3 Поврзано
* Остров
* Море
* Гребен
* Корал
Тајван (држава)

Тајван, ''официјално:'' Република Кина (традиц. zh-hant, упр. zh) — држава во источна Азија која еволуирала од еднопартиска држава со целосно меѓународно признавање во мултипартиска демократска држава со ограничено меѓународно признавање. Била една од неколкуте победнички земји во Втората светска војна и основачка членка на Обединетите Нации. Основана во 1912, Република Кина зафаќала најголем дел од континентална Кина. Во 1945, на крајот на Втората светска војна Република Кина ги додала островските групи Тајван (Формоза) и Пескадори кон својата јурисдикција. Овие островски групи, заедно со Кинмен и Мацу станале целосната територија на Република Кина по 1949 кога Куоминтанг ја загубиле Кинеската граѓанска војна од кинеската комунистичка партија и Народна Република Кина била формирана на континентална Кина. Според законот на Република Кина, тие територии се познати како Слободна Територија на Република Кина.
1 Поврзано
* Телекомуникации во Тајван
* Човекови права во Тајван
* Тајван по Втората светска војна
* Политички статус на Тајван
* Тајванска независност
2 Дополнителна литература
* Bush, R. & O'Hanlon, M. (2007). ''A War Like No Other: The Truth About China's Challenge to America''. Wiley. ISBN 0-471-98677-1
* Bush, R. (2006). ''Untying the Knot: Making Peace in the Taiwan Strait''. Brookings Institution Press. ISBN 0815712901
* Carpenter, T. (2006). ''America's Coming War with China: A Collision Course over Taiwan''. Palgrave Macmillan. ISBN 1-4039-6841-1
* Cole, B. (2006). ''Taiwan's Security: History and Prospects''. Routledge. ISBN 0-415-36581-3
* Copper, J. (2006). ''Playing with Fire: The Looming War with China over Taiwan''. Praeger Security International General Interest. ISBN 0-275-98888-0
* Federation of American Scientists et al. (2006).
* Gill, B. (2007). ''Rising Star: China's New Security Diplomacy''. Brookings Institution Press. ISBN 0-8157-3146-9
* Shirk, S. (2007). ''China: Fragile Superpower: How China's Internal Politics Could Derail Its Peaceful Rise''. Oxford University Press. ISBN 0-19-530609-0
* Tsang, S. (2006). ''If China Attacks Taiwan: Military Strategy, Politics and Economics''. Routledge. ISBN 0-415-40785-0
* Tucker, N.B. (2005). ''Dangerous Strait: the U.S.-Taiwan-China Crisis''. Columbia University Press. ISBN 0-231-13564-5
Барбуда

Барбуда е остров во Малите Антили, дел од подгрупата на Заветрени Острови. Барбуда, заедно со островот Антигва, ја формираат островската држава Антигва и Барбуда. Антигва и Барбуда станала суверена држава на 1 ноември 1981 година, која останала дел од Британскиот Комонвелт. Островот е популарно туристичко одредиште поради неговата умерена клима и убавото крајбрежје.
Историски гледано, повеќето од жителите на Барбуда живееле во Кодрингтон, кој воедно е и административен центар на островот.
Во септември 2017 гoдина, ураганот „Ирма“ уништил 95% од зградите и инфраструктурата на островот. Поради тоа, сите жители биле евакуирани на островот Антигва, и со тоа Барбуда останала празна за првпат во современата историја.
1 Историја
Сибонејците го населиле островот уште од каменото доба. Кога Кристофер Колумбо пристигнал на осторовот во 1493, популацијата на островот се состоела од Арава и Карипци. Следувајќи обиди за колонизација од страна на Шпанија и Франција, Барбуда е колонизирана од страна на Велика Британија во 1666 година.
Кристофер Кодрингтон го воспоставил првиот значаен имот за култивирање шеќер во Антигва во 1674 година и ја ставил Барбуда на заем за да подигне провизии за неговите плантажи. Административниот град на Барбуда, Кодрингтон, е крстен по него.
1.1 Ропство
Проценка од 1977 година од Ловентхал и Кларк наведува дека помеѓу 1779 година и 1834 година, 172 робови биле однесени од островот. Повеќето биле транспортирани до Антигва, но 37 биле транспортирани до Заветрените и Приветрените Острови и некои до јужниот дел на САД.
Британија ги ослободила робовите од повеќето свои колонии во 1834 година, но тука не била вклучена Барбуда. Жителите на островот сами ги ослободиле робовите. Откако стекнале слобода, робовите немале поволни услови за живеење па морале да продолжат да работат на плантажите, заработувајќи ниски плати.
2 Географија
Вкупната површина на островот е . Административен центар, и најголемо населено место, на Барбуда е Кодрингтон, кој има проценето население од 100 луѓе. Повеќето Барбуданци всушност живеат на Антигва одошто на Барбуда. Островот е претежно со корално и варовничко потекло, со мала топографска варијација. Највисоките брда на островот достигнуваат до 38 метри надморска висина.
Островот е рамен со многу лагуни во северозападниот дел. Островот често страда од урагани, особено во периодот од август до октомври. Климата е класифицирана како тропско-приморска, што значи дека има мала сезонска варијација при температурата. Во јануари и февруари, кои се најладни месеци во годината, просечната дневна температура е 27 степени. Најтопли месеци во годината се јули и август со просечна дневна температура од 30 степени.
3 Поврзано
* Антигва
* Антигва и Барбуда
* Редонда